Masriadi Martunus

H. Masriadi Martunus, S.E., Datuk Rajo Penghulu () adolah saurang pangusaha jo politikus nan manjabaik sabagai Bupati Tanah Datar dari 2000 hinggo 2005.

 Kehidupan awal 
Masriadi Martunus lahia pado tanggal 13 September 1949 di Lintau Buo Utara, Tanah Datar, Sumatera Tengah, Indonesia sabagai anak dari Martunus Hadi, saurang politikus dari Partai Sosialis Indonesia nan pai mambarter ke Singapura salamo Dewan Banteng bakuaso. Kakeknyo dari pihak ibu, Ibrahim gala Datuk Pamuntjak, marupoan Bupati Tanah Datar dari tahun 1951 hinggo 1958.

 Bupati Tanah Datar 

 Reformasi birokrasi 
Sabagai bupati, Masriadi manerapkan sajumlah reformasi pado struktur birokrasi di Tanah Datar. Pado tahun 2001, organisasi dinas di Tanah Datar dirampingan dari 21 dinas manjadi 8 dinas jo 9 limbago teknis daerah. Masriadi juo manerapkan tes kompetensi ulang bagi para pegawai negeri sipil nan nio naiak pangkek dalam bantuak Achievement and Motivation Training, Tes Potensi Akademik, jo TOEFL. Bagi nan berhasil mandapek nilai dalam tes TOEFL, mako Masriadi akan mangirimkannyo ka lua nagari untuak mangikuti pandidikan formal jo kursus singkek.
 Paningkatan PAD 

Salamo maso kapamimpinannyo di Tanah Datar, Pendapatan Asli Daerah (PAD) dari Kabupaten Tanah Datar maningkek dari Rp1,7 miliar pado tahun 2000 manjadi Rp15 miliar pado tahun 2005. Paningkatan tersebut diakibatkan dek reformasi birokrasi nan dilakukannyo jo sajumlah faktor lain. Contohnyo malalui rekayasa kauangan nan dicetuskan dek Masriadi sasudah studi bandiang ka Britania Raya dari tahun 1975 hinggo 1976. Malalui program tersebut, Masriadi berharap ado paningkatan PAD sabanyak Rp2 miliar satiok tahunnyo. Upayo lainnyo nan ditampuh untuak maningkekan PAD adolah malakukan investasi dengan caro mambali saham Bank Nagari jo BPR nan manghasilkan deviden 25%. Dana tersebut diprioritasan untuak disalangan baliak kapado masyarakaik sabagai modal usaho ekonomi mikro.

 Kehidupan pribadi 
Masriadi manikah jo Hj. Maswida Binti H. Bermawi di Jakarta. Inyo mamiliki tigo urang anak yakni Putra Utama, Putri Blabla, jo Putra Arief Budiman sarato limo urang cucu.

 Meninggal 
Masriadi maninggal pado pukua 11.30 WIB tanggal 12 Maret 2021 di RSPAD Gatot Soebroto, Jakarta. Jenazahnyo dikubuan di TPU Tanah Kusir, Jakarta. Sabalun maningga dunia, Masriadi jo istrinyo dilaporan positif Covid-19. 

 Rujuakan 

Kategori:Kematian akibat pandemi COVID-19 di Indonesia
Kategori:Tokoh Minangkabau
Kategori:Politikus Indonesia
Kategori:Tokoh Sumatra Barat
Kategori:Tokoh dari Tanah Datar